Δημήτρης Ζιώγας

Ο **Δημήτρης Ζιώγας** (γεν. Βόλος, 9 Νοεμβρίου 1981) είναι Έλληνας ποδοσφαιριστής που αγωνιζόταν στη θέση του κεντρικού επιθετικού και νυν προπονητής του Απόλλωνα Καναλίων της ΕΠΣ Θεσσαλίας. Κατέχει το ρεκόρ του κορυφαίου σκόρερ στo ελληνικό ποδόσφαιρο συμπεριλαμβανομένων ερασιτεχνικών αλλά και ημιεπαγγελματικών κατηγοριών, σημειώνοντας σχεδόν 1.000 γκολ σε αγώνες πρωταθλήματος, κυπέλλου και φιλικά  και για τα επιτεύγματά του βραβεύθηκε από την Ε.Π.Ο.. Είναι επίσης ο νεότερος που έχει αναδειχθεί πρώτος σκόρερ σε πρωτάθλημα, σε ηλικία 16 ετών με την AΠOΒ στην Γ΄ κατηγορία της Ε.Π.Σ. Θεσσαλίας το 1997.  και είναι από τους νεότερους παγκοσμίως που έχουν σημειώσει χατ-τρικ.

## Βιογραφία
Σε ηλικία μόλις 5 ετών ο Δημήτρης Ζιώγας έκανε τα πρώτα του ποδοσφαιρικά βήματα και λίγα χρόνια αργότερα ξεκίνησε στα τμήματα υποδομής του Ολυμπιακού Βόλου, καθώς ο πατέρας του ήταν φανατικός οπαδός των «ερυθρόλευκων. Πρότυπο του ήταν ο Γερμανός Γκερντ Μίλερ και ο Βραζιλιάνος Ρομάριο. Σε ηλικία μόλις 6 ετών με την ακαδημία του Κενταύρου Βόλου αναδείχθηκε πρώτος σκόρερ σε ένα πανθεσσαλικό τουρνουά. Tο 1996 υπέγραψε το πρώτο του συμβόλαιο Ε.Π.Ο. με την νεοϊδρυθείσα AΠOΒ  (Ακαδημία Ποδοσφαίρου Βόλου) με την οποία αγωνίσθηκε για 2 σεζόν, αναδεικνυόμενος σε κορυφαίο σκόρερ
της Γ΄ κατηγορίας της Ε.Π.Σ. Θεσσαλίας  σημειώνοντας 42 και 47γκολ αντίστοιχα.
Οι εμφανίσεις του αποτελούν το «διαβατήριο» για το πρώτο επαγγελματικό πενταετές συμβόλαιο με τη Νίκη Βόλου της B΄ Εθνικής το καλοκαίρι του 1998. Mε τη Νίκη Βόλου όπου δεν του δόθηκαν και ευκαιρίες, κατέκτησε το κύπελλο Θεσσαλίας του 2002 χωρίς όμως να αγωνιστεί στον τελικό κόντρα στον Μαγνησιακό (1-0). Εκείνη την περίοδο στη Νίκη πέρασαν προπονητές όπως οι Βασίλης Αντωνιάδης, Γκερντ Πρόκοπ, Πέτρος Μίχος, Ιβάν Γιοβάνοβιτς και Γούναρης οι οποίοι είχαν στη διάθεσή τους έμπειρους επιθετικούς όπως οι Αντεμάρ, Γιακόβλεβιτς, Παφλιάς, Τριχιάς, Μπούις και Κάστρο. Τη σεζόν 1999-00 είχε 6 συμμετοχές και 0 γκολ.

Ετσι το 2002 πηγαίνει δανεικός στον Α.Ε.Σ. Αστέρα Ριζόμυλου, όπου βρίσκει τον παλιό καλό του εαυτό, στις τρεις σεζόν που αγωνίστηκε στην A' κατηγορίας της ΕΠΣ Θεσσαλίας. Ήταν στέλεχος του Ανδρούτσου Γραβιάς για έξι μήνες το 2005-06 με προπονητή το Δημήτρη Παναγιώτου σκοράροντας 11 γκολ στον πρώτο γύρο, ενώ δεν ήταν θετικό το πέρασμά του από την Αναγέννησης Καρδίτσας (3 γκολ σε 15 παιχνίδια) όπου μεταγράφηκε τον Ιανουάριο του 2006. Την ίδια περίοδο είχε προταθεί στον Ολυμπιακό Βόλου αλλά απορρίφθηκε από τον σύλλογο.

Tη σεζόν 2006-07 με τη φανέλα της Ενωσης Πόρου-Γαλατά στο πρωτάθλημα της Α' κατηγορίας Αργολίδας πέτυχε 64 γκολ, περισσότερα από όσα σημείωσαν μαζί οι δευτεροι στον πίνακα, Κώστας Καλυβάς και Τάσος Χριστόπουλος της E.Μιδέας - 30 γκολ έκαστος, και 13 στο Κύπελλο Αργολίδας. . επισης εκανε ρεκορ σε εναν αγωνα με 11 τερματα. H ομάδα του όμως έχασε την άνοδο από την Ένωση Μιδέας (29 νίκες, 2 ισοπαλίες και μία ήττα) από την οποία ηττήθηκε δύο φορές, αλλά κατέκτησε το Κύπελλο Αργολίδας 2006-07 όπου σημείωσε 22 γκολ.Το 2007-08 με τον Αστέρα Ιτέας (προπονητής ξανά ο Δημήτρης Παναγιώτου) αναδείχτηκε 1ος σκόρερ του 4ου ομίλου Δ΄ Εθνικής με 37 τέρματα , οδηγώντας τον Αστέρα στην κατάληψη της δεύτερης θέσης του Δ΄ομίλου, στην κατάκτηση του Kυπέλλου Φωκίδας, αλλά και στα ημιτελικά του Κυπέλλου Ερασιτεχνών Ελλάδας ως αρχηγός της ομάδας. Στον ημιτελικό που έγινε στη Λάρισα αντιμετώπισε την παλιά του ομάδα τη Νίκη Βόλου η οποία απέκλεισε τον Αστέρα Ιτέας με 2-1 στην παράταση.Την περίοδο 2008-09 ξεκίνησε στην Νίκη Πολυγύρου, όπου σημείωσε έξι τέρματα και συνέχισε στην Αναγέννηση Γιαννιτσών στο δεύτερο γύρο στην Γ’ Εθνική (σε 15 παιχνίδια βρήκε δίχτυα οχτώ φορές), ενώ την περίοδο 2009 -10 μεταγράφηκε στον Α.Ο. Νέας Ιωνίας.

Το Φεβρουάριο του 2010 ο Δημήτρης Ζιώγας βρέθηκε θετικός σε έλεγχο αντιντόπιγκ αγωνιζόμενος με την ομάδα του Σαρωνικού, για το πρωτάθλημα της Γ΄Εθνικής  και τιμωρήθηκε με διετή αποκλεισμό απο την ΕΠΟ. Αγωνίστηκε έξι μήνες σε Αλβανία και Βουλγαρία μέχρι να λήξει η τιμωρία του το 2012, ενώ είχε πρόταση και από αγγλική ερασιτεχνικηή ομάδα όπου δοκιμάστηκε.

Την περίοδο 2012-13 ο Ζιώγας αποτέλεσε βασικό στέλεχος και αναδείχθηκε πρώτος σκόρερ του 4ου ομίλου του Περιφερειακού Πρωταθλήματος, με τα χρώματα του Α.Ο. Καρδίτσας όπου προπονητής ηταν ο Βάιος Καραγιάννης, με 14 τέρματα . Την περίοδο 2013-14 αγωνίζεται με τον Σαρακηνό Αγίας Παρασκευής Βόλου στην Α κατηγορία της ΕΠΣ Θεσσαλίας. Το καλοκαίρι του 2014 υπέγραψε στην Α.Ε. Λεονταρίου Καρδίτσας.  Αγωνίστηκε στην Α΄ τοπική κατηγορία της Ε.Π.Σ. Καρδίτσας όπου και αναδείχθηκε πρώτος σκόρερ της περιόδου 2014-15, με 24 τέρματα.

[δεξιά|200 px|μικρογραφία|Το αγαλματίδιο με το οποίο τιμήθηκε ο ποδοσφαιριστής από την [Ελληνική Ποδοσφαιρική Ομοσπονδία|Ε.Π.Ο]]

Με την ολοκλήρωση της περιόδου 2015-16 ο Δημήτρης Ζιώγας έκλεισε την πολυετή του καριέρα, σύμφωνα με δική του προηγούμενη δήλωση αναδεικνυόμενος πρώτος σκόρερ στον 2ο Όμιλο της Α΄ τοπικής κατηγορίας Ε.Π.Σ. Θεσσαλίας, με 21 τέρματα.

Το ντεμπούτο του σαν προπονητής πραγματοποιήθηκε την περίοδο 2016-17, αμέσως μετά το πέρας της αγωνιστικής του καριέρας, όταν ανέλαβε την τεχνική ηγεσία της ομάδας της Σκιάθου.   Από τα μέσα της περιόδου 2016-17 έχει αναλαβεί ως παίκτης-προπονητής τη Δάφνη Λιβανάτων (Ε.Π.Σ. Φθιώτιδας). Ωστόσο την περίοδο 2017-18  ο Ζιώγας επανήλθε στην ενεργό δράση με τα χρώματα της Νίκης Βόλου στο πρωτάθλημα της Γ΄ Εθνικής, στη συνέχεια στον Αχιλλέα Φαρσάλων τον οποίο βοήθησε στην παραμονή. και έπειτα στον Α.Σ. Πύρασο Νέας Αγχιάλου με προπονητή τον Κώστα Σταματίου, για 2 σεζόν (2019-21).  Tην περίοδο 2021-22 ανέλαβε παίκτης-προπονητής του Κεραυνού Βαθυκοίλου της ΕΠΣ Φθιώτιδας. Tην περίοδο 2022-23 αποτέλεσε τεχνικός ηγέτης του Απόλλωνα Καναλίων της ΕΠΣ Θεσσαλίας.

### Γκολ και συμμετοχές
Αναλυτικά η καριέρα του:

*1996-97: ΑΠΟΒ (Γ' ΕΠΣ Θεσσαλίας - 35 γκολ, πρώτος σκόρερ)
*1997-98: ΑΠΟΒ (Γ' ΕΠΣ Θεσσαλίας - 36 γκολ, πρώτος σκόρερ)
*1998-02: Νίκη Βόλου (Β' και Γ' Εθνική - 0 γκολ)
*2002-03: Α.Ε.Σ. Αστέρα Ριζόμυλου (Α' ΕΠΣ Θεσσαλίας - 25 γκολ, πρώτος σκόρερ)
*2003-04: Α.Ε.Σ. Αστέρα Ριζόμυλου (Α' ΕΠΣ Θεσσαλίας - 30 γκολ, πρώτος σκόρερ)
*2004-05: Α.Ε.Σ. Αστέρα Ριζόμυλου (Α' ΕΠΣ Θεσσαλίας - 32 γκολ)
*2005-06: Ανδρούτσος Γραβιάς (Δ΄ Εθνική - 11 γκολ)
*2005-06: Αναγέννηση Καρδίτσας (Δ' Εθνική - 3 γκολ)
*2006-07: Ενωση Πόρου-Γαλατά (Α' ΕΠΣ Αργολίδας - 64 γκολ, πρώτος σκόρερ)
*2007-08: Αστέρας Ιτέας (Δ΄ Εθνική - 25 γκολ, πρώτος σκόρερ του 4ου ομίλου)
*2008-09: Νίκη Πολυγύρου (Δ' Εθνική - 6 γκολ)
*2008-09: Αναγέννηση Γιαννιτσών (Γ’ Εθνική - 8 γκολ)
*2009-10: Α.Ο. Νέας Ιωνίας
*2009-10: Α.Ο. Σαρωνικός Αίγινας 
*2011-12: Νικηφόρος Γέρακα (Α' ΕΠΣΑΝΑ)
*2012-13: Α.Ο. Καρδίτσας (Δ' Εθνική - 14 γκολ, πρώτος σκόρερ του 4ου ομίλου)
*2013-14: Σαρακηνός Αγίας Παρασκευής Βόλου (Α' ΕΠΣ Θεσσαλίας - 
*2014-15: Α.Ε. Λεονταρίου Καρδίτσας (Α' ΕΠΣ Καρδίτσας - 24 γκολ, πρώτος σκόρερ)
*2015-16: ΑΕ Διμηνίου (Α' ΕΠΣ Θεσσαλίας - 21 γκολ, πρώτος σκόρερ)
*2016-17: Δάφνη Λιβανάτων (Α' ΕΠΣ Φθιώτιδας)
*2017-18: Νίκη Βόλου (Γ' Εθνική - )
*2017-18: ΑΟ Αγναντερού (Α' ΕΠΣ Καρδίτσας - 24 γκολ)
*2018-19: Αχιλλέας Φαρσάλων (Α' ΕΠΣ Λάρισας - 16 γκολ)
*2019-20: Πύρασος Νέας Αγχιάλου (Α' ΕΠΣ Θεσσαλίας - 7 γκολ)
*2020-21: Πύρασος Νέας Αγχιάλου (Α' ΕΠΣ Θεσσαλίας )
*2021-22: Κεραυνος Βαθυκοίλου (Α' ΕΠΣ Φθιώτιδας)
*2022-23: Α.Ο. Γλύφας (Β' ΕΠΣ Φθιώτιδας - )

## Ρεκόρ
O Ζιώγας είναι κάτοχος σπουδαίων ρεκόρ. Συνολικά εχει σκοράρει τουλάχιστον 1110 γκολ σε επίσημους αγώνες (τουλάχιστον 997) - έχει αγωνιστεί σε Γ΄Εθνική, Δ΄Εθνική, ΕΠΣ Θεσσαλίας, ΕΠΣ Φωκίδας, ΕΠΣ Αργολίδας, και ΕΠΣ Φθιώτιδας. Το προσωπικό του ρεκόρ τερμάτων σε ένα αγώνα είναι 13 και σημειώθηκε τη σεζόν 2006-07 με τη φανέλα της Ενωσης Πόρου-Γαλατά στο πρωτάθλημα της Α' κατηγορίας Αργολίδας, από τα υψηλότερο που έχει καταγραφεί στην Ελλάδα. Tην σεζόν 2007-08 σημείωσε 25 τέρματα που σημείωσε με τον Αστέρα Ιτέας, και κάποια εξ' αυτών τα πέτυχε με ανάποδο ψαλίδι. Δημιούργησε επίσης ακόμα ένα μοναδικό ρεκόρ, καθώς σκόραρε για 21 σερί αγωνιστικές. Την περίοδο 2015-16 με τα χρώματα της Α.Ε. Δημινίου στην Α' τοπική κατηγορία της Ε.Π.Σ. Θεσσαλίας, πέτυχε γίνει ο πρώτος ποδοσφαιριστής που σημείωσε 5 τέρματα σε μόλις 45' λεπτά αγώνα στo ελληνικό ποδόσφαιρο , ενώ είναι και από τους νεότερους που έχουν σημειώσει χατ-τρικ, όντας δευτερος στη σχετική λίστα (Ποντίκας - ΕΠΣ Λάρισας Αλεξανδρής - ΕΠΣ Κορινθίας Άκης Μαργώνης - ΕΠΣ Άρτας, Βρύζας - ΕΠΣ Καβάλας). Ως παίκτης έχει κατακτήσει 26 πρωταθλήματα  και 18 βραβεία πρωτου σκόρερ.

Στις 19 Νοέμβρη του 2015 η ΕΠΟ τον βράβευσε για τα 1000 τέρματα που πέτυχε σε αγώνες σε εθνικές και τοπικές κατηγορίες.

## Προσωπική ζωή
Το 2004 έχασε τον πατέρα του από την επάρατη νόσο και ήταν άνθρωπος που τον έσπρωξε στο ποδόσφαιρο ήταν η μεγάλη αδυναμία του Δημήτρη Ζιώγα. Από τότε σε κάθε τέρμα που σκόραρε, σήκωνε τα χέρια του ψηλά στον ουρανό προς τιμήν του πατέρα του, ενώ έχει κάνει τατουάζ το πρόσωπό του. Εχει τρία αδέρφια (δύο αγόρια και ένα κορίτσι) και, με τον αδερφό του, Στάθη (πρώην αμυντικός του Απόλλωνα Καναλίων), έχουν αγωνιστεί αντίπαλοι. Είναι παντρεμένος από το 2008.

## Πηγές

* Το ηλεκτρονικό αρχείο της "Αθλητικής Ηχούς"
* Εχοντας στα πόδια του δεκάδες διακρίσεις και εκατοντάδες γκολ, ο Βολιώτης επιθετικός Δημήτρης Ζιώγας taxydromos.gr
* Δημήτρης Ζιώγας (2011) fmgreece.gr

## Εξωτερικοί σύνδεσμοι
*periferiako.com

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Αχιλλέα Φαρσάλων
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Αναγέννησης Γιαννιτσών
Κατηγορία:Ποδοσφαιριστές Α.Σ. Αστέρα Ιτέας